סם שפרד

סמואל שפרד רוג'רס השלישי (באנגלית: Samuel Shepard Rogers III;‏ 5 בנובמבר 1943 – 27 ביולי 2017) היה שחקן קולנוע, מחזאי ובמאי קולנוע אמריקני זוכה פרס פוליצר, היה מועמד לפרס האוסקר, פרס אמי ופרס גלובוס הזהב. שפרד נולד בפורט שרדיאן, אילינוי לג'יין איליין שוק מורה ילידת שיקגו ולסמואל שפרד רוג'רס האב, מורה חוואי וטייס במטוס מפציץ בחיל האוויר האמריקני בתקופת מלחמת העולם ה-2. שפרד כנער עבד כחוואי, לאחר שסיים בית ספר למד שפרד באוניברסיטה אך נשר ולא סיים את לימודיו. שפרד לא גויס למלחמת וייטנאם מפני שהיה מכור להרואין. גם בהמשך חייו שפרד הודה שהוא משתמש בסמים אסורים. שפרד עבד כמחזאי בברודוויי בתחילת שנות ה-60, כתב למחזות ולתסריטים מוכרים באותן שנים הכוללים את "אני ואחי", "נקודת זבריצקי" ו"היד הבלתי נראית". לאחר שגר שלוש שנים באנגליה, עבר לקליפורניה. הוא עבד כמחזאי ב"תיאטרון הקסם" באזור מפרץ סן פרנסיסקו, שם היה שותף להצגות כמו: "הקללה על החברה הרעבה", "המערב האמיתי" שעליו היה מועמד לפרס טוני, "רנלדו וקלרה", A Lie of the Mind ("השקר בנפשינו") ו"Buried Child" ("קבורת ילד"), שעליו קיבל את פרס פוליצר בשנת 1979, וגם היה מועמד לפרס הטוני. שפרד היה שותף לאלבומו של חברו לתיאטרון בוב דילן, "Knocked Out Loaded", ב-1986. שפרד התחיל את הקריירה הקולנועית שלו בשנת 1978 בסרטו של טרנס מאליק, "ימים ברקיע", לצד ריצ'רד גיר. בתחילת שנות ה-80 שיחק שפרד בסרטים "התחייה מחדש" לצד אלן בורסטין, ו"פרנסס" לצד אשתו לעתיד ג'סיקה לאנג. בשנת 1983 קיבל שפרד מועמדות לפרס אוסקר לשחקן המשנה הטוב ביותר על תפקידו בדרמה ההיסטורית זוכת 4 פרסי אוסקר "הצוות המובחר"; בסרט גילם שפרד את דמותו של הטייס הראשון שעבר את מהירות הקול צ'אק ייגר. שנתיים לאחר מכן קיבל שפרד מועמדות לפרס באפט"א על תפקידו בדרמה "פאריס, טקסס". לאחר מכן שפרד שיחק בקומדיה השחורה מועמדת 3 פרסי אוסקר "פשעים שבלב" לצד דיאן קיטון, ובמותחן "תיק שקנאי" לצד ג'וליה רוברטס ודנזל וושינגטון. ב-1989 שיחק בדרמה "מגנוליות מפלדה". ב-1999 קיבל שפרד מועמדות לפרס אמי על תפקידו בסדרת הדרמה "דש ולילי", בה גילם את דמותו של הסופר דשיל האמט. שנה לאחר מכן קיבל שפרד מועמדות לפרס גלובוס הזהב על אותו תפקיד. בשנת 2001 שיחק שפרד בדרמת המלחמה של רידלי סקוט, "בלאק הוק דאון", לצד ג'וש הארטנט ויואן מקגרגור; בסרט גילם שפרד את דמותו של גנרל ויליאם גאריסון, מפקד כוחות העלית האמריקאיים, במהלך קרב מוגדישו. באותה שנה שפרד השתתף גם במותחן הפשע "שם קוד: דג חרב", לצד יו ג'קמן וג'ון טרבולטה. ב-2004 שיחק שפרד בדרמה הרומנטית "היומן" ולאחר מכן במותחן הפעולה "חמקן". ב-2012 שיחק בסרט "הורג אותם ברכות". שפרד היה נשוי לאו-לאן ג'ונס מ-1969 עד 1984, לזוג נולד בן ג'סי מוג'ו שפרד (1970). לאחר מערכת יחסים עם המוזיקאית פטי סמית' פגש שפרד את השחקנית זוכת פרס האוסקר ג'סיקה לאנג על סט צילומי הסרט "פרנסס" ומאז הזוג חי יחד קרוב ל-30 שנים עד שנפרדו ב-2009. לזוג נולדו בת, חנה ג'יין (1985), ובן, ווקר סמואל שפרד (1987). בתחילת 2009 נעצר שפרד והורשע בגין נהיגה בשכרות ונהיגה במהירות מופרזת בעיירה נורמל שבאילינוי, שפרד נלקח לכלא בבלומינגטון, אילינוי אך שילם לבסוף קנס כספי ולכן הוא לא ישב בכלא. בפברואר 2009 עתר שפרד על התביעה נגדו אך לבסוף קיבל 24 חודשי מבחן על תנאי, חובת לימוד על אלכוהול בבתי ספר ומאה שעות עבודות שירות. שפרד מת ממחלת ניוון שרירים בגיל 73 בביתו שבקנטאקי ביולי 2017. ימים ברקיע (1978) התחייה מחדש (1980) איש מחוספס (1981) פרנסס (1982) הצוות המובחר (1983) פריז, טקסס (1984) קאנטרי (1984) פשעים שבלב (1986) בייבי בום (1987) מגנוליות מפלדה (1989) מלאך בהיר (1991) הנוסע (1991) לב הרעם (1992) תיק שקנאי (1993) האהבה מנצחת (1997) שלג יורד על הארזים (1999) פורגטרויי (1999) קסדה (2000) כל הסוסים היפים (2000) בלאק הוק דאון (2001) שם קוד: דג חרב (2001) שבועה (2001) אופק נסתר (2003) היומן (2004) בנדידס (2005) חמקן (2005) אל תבוא להקיש (2005) השיבה (2006) חוות הקסמים (2006) ההתנקשות בג'סי ג'יימס (2007) בעל מזדמן (2008) לשרוד מעבר לסורגים (2008) אחים (2009) משחק הוגן (2010) Inhale ‏(2010) בלאקת'ורן (2011) הורג אותם ברכות (2012) הסיפור של מאד (2013) אוגוסט: מחוז אוסייג' (2013) אחים בדם (2013) סוואנה (2013) קר ביולי (2014) איתקה (2015) ספיישל חצות (2016) פירות המאבק (2016) Never Here‏ (2017) Shot in the Heart‏ (2001) - סרט טלוויזיה של HBO קלונדייק (2014) קשר דם (2017-2015) 1985 - לשונות - הועלה בבימויה של רינה ברוך בתיאטרון הקרון ובפסטיבל עכו 1991 - "המערב האמיתי", הוצאת בית צבי, בתרגומה של רבקה משולח, הועלה בבימויו של ג'ק מסינג'ר בתיאטרון הספרייה ברמת גן 1996 - "קבורת תינוק" - הוצאת בית צבי, בתרגום של מיכה לבינסון - "התאבדות בסי במול" - הועלה בתיאטרון קרוב בתרגומה ובבימויה של ורד גלבוע, בתפקיד הראשי אסף ניב - סימפתיקו, בתרגומו של יוסף אל-דרור (תיאטרון חיפה) 2010 - "קללת מעמד המורעבים" - הועלתה בבית הספר לתיאטרון "בית צבי" בתרגומו ובימויו של גיל ויינברג 2014 - "מתים מאהבה" - עלה בבימוי עודד קוטלר ב"אקטורס סטודיו" של סדנאות הבמה בתל אביב בתרגומו של בן בר שביט "שקר בנפשנו". בנובמבר 2014 הועלה המחזה "שקר בנפשנו" בבית צבי בעיבודו ובבימויו של דב רייזר. 1998 - לשוטט בגן עדן- מעשיות (Tales: Cruising Paradise), מתרגם: עופר שור, בהוצאת ידיעות אחרונות מדיה וקבצים בנושא סם שפרד בוויקישיתוף אתר האינטרנט הרשמי של סם שפרד (באנגלית) סם שפרד, ברשת החברתית פייסבוק סם שפרד, במסד הנתונים הקולנועיים IMDb (באנגלית) סם שפרד, באתר "אידיבי", מאגר הידע העברי לקולנוע ישראלי ועולמי סם שפרד, באתר AllMovie (באנגלית) סם שפרד, באתר Rotten Tomatoes (באנגלית) סם שפרד, במסד הנתונים הקולנועיים KinoPoisk (ברוסית) סם שפרד, באתר MusicBrainz (באנגלית) סם שפרד, באתר Discogs (באנגלית) פטריק הילי, סם שפרד כותב בשביל עצמו, באתר הארץ, 19 בפברואר 2010 יאיר אשכנזי, מת המחזאי ושחקן הקולנוע האמריקאי סם שפרד, באתר הארץ, 31 ביולי 2017 השחקן והמחזאי סם שפרד הלך לעולמו, באתר ynet, 31 ביולי 2017 אבנר שביט‏, השחקן, המחזאי והבמאי סם שפרד הלך לעולמו, באתר וואלה, 31 ביולי 2017 סם שפרד, באתר אנציקלופדיה בריטניקה (באנגלית) סם שפרד, באתר "Find a Grave" (באנגלית) סם שפארד (1943-2017), דף שער בספרייה הלאומית אבנר שביט‏, השחקן, המחזאי והבמאי סם שפרד הלך לעולמו, באתר וואלה, 31 ביולי 2017